
KONYVTARA 


Jara Noastr 





Cetitorii eare-au urmărit cu luare aminte coloanele acestei TE 
știu câtă obiectivitate liniştită ne-a călăuzit de câte ori a fost vorba 
să cumpănim manifestările tuturor acțiunilor de guvernământ aici în 
Ardeal. 

Oricare ar fi fost marile deosebiri de principii şi metodă între 
noi și partidul actual la cârma țării, noi ne-am dat seama din primele 
momente că în această provincie alipită, abia la începutul consolidării 
noastre interioare, când noua viaţă de stat e fragilă încă și dușmănii 
oculte tot mai stăruie la fie-ce pas, a stânjeni actele guvernării în- 
seamnă a aduce o perturbare în opera însași a întăririi naționale. 
Gândim în aşa chip, ne-am zis că sentimentul patriotic trebuie să 
primeze aici asupra considerațiilor de partid şi că în Ardeal ori-ce 
activitate a organelor de stat în perioda actuală nu poate fi privită 
decât prin prizma unei critici binevoitoare. 

Am tras deci toate consecințele acestei onestități de gândire și 
mărturie ne e întreaga opinie publică pentru atitudinea noastră. Ceti- 
torii ştiu că în loc de-a prăvăli obstacole în fața unei bune îndru- 
mări a lucrurilor, noi am luat rolul de spectatori calmi și-am așteptat 
să vedem rezultatele. Nam discreditat deci cu nimic prestigiul con- 
ducerii acestei țări, n'am uzat de mijloacele unei opoziții acerbe, n'am 
slăbit încrederea maselor şi mai ales mam contribuit cu nimic la 
acel spectacol de penibilă bălăcăreală la care s'au dedat elemente in- 
conştiente stârnind bucuria dușmanilor noștri. 

Printr'o îndelungă tăcere deci şi printvo chibzuită judecată ne-am 
răscumparat, credem, în deajuns dreptul de-a cântări faptele cârmuirii 
de astăzi, înțelegând toată lumea că dacă ne ridicăm cuvântul cu 
tărie, e că pe găsim în fața unor regretabile greşeli pe cari a nu le 
releva ar însemna să suportăm cu uşurinţă cele mai dăunătoare con- 
secinfe. 

Partidul liberal, după-cum s'a spus de mai de multe-ori în aceste 
pagini, în actuala lui guvernare, dela început a fost cu desăvârşire 

lipsit de mijloacele de-a remedia multele lipsuri ale vieţii din ardeal. 
Politicește izolat de lumea de aici cu care n'a luat contact, partidul 
d-lui |. C. Brătianu, ma avut nici un punct de sprijin dincoace de 
. Carpaţi. Urmarea acestei izolări a fost faptul că nici o personalitate 
de seamă din rândurile Ardelenilor nu sa ivit în tabăra lui, la. care 
s'au alăturat figurile cele mai neglijabile, fără nici o greutate în rân- 
durile noastre, sau figurile odioase descalificate prin tribulaţiile lor de 
subt regimul unguresc. Astiel s'a inaugurat deodată cu venirea la pu- 
tere a actualului” guvern o dureroasă coborâre în nivelul luptelor po- 
litice. Oameni fără nici o valoare personală au răsărit în toate colțu- 
rile, copleșiți de tot felul de atribuțiuni reprezentative, scăzând în 
ochii mulţimii respectul tuturor funcțiunilor de stat şi lăsând în 
urma lor o dungă întunecată de balansare mofală și de crasă trivia- 
litate. Prezenţa acestor mandarini improvizaţi în fruntea trebilor pu- 
blice a lăsat impresia că Ardealul politicește e orfan în guvernarea 
actuală și că interesele lui nu pot fi păzite “de către acei ce m'au is- 
butit să-şi apropie aici decât elementele cele mai contestabile. Guvernul, 
pornit la drum cu acest fatal stigmat de naștere, a luat dela început 
toate măsurile ca să înăsprească relaţiile şi să trezească în popor 
conștiința că acest puternic colț de pământ nu participă cu nimic la 
îndrumarea destinelor lui. 

Fără să însemnăm aici toate greșurile de fiecare clipă, a căror 
rețea a rănit pas cu pas psihologia unei mulțimi susceptibile, e de 
ajuns să reamintim gluma omerică a alegerilor, cu aceea ciudată re- 
vărsare de nelegiuiri aplicate ca nişte palme zdravene din bun senin 
pe obrazul nenumăraților oameni cum se cade. Suntem de convingerea 
că această rețetă inoportună a contribuit mai mult decât ori-ce la slă- 
birea coheziunii între provinciile alipite, a făcut deci cel mai mare 
rău ideii de stat român, a mânat apa la moara pescuitorilor în tul- 
bure, a făcut să se deslănțuie o Sspurcată demagogie și-a regresat 
procesul de normalizare în raporturile interne ale vieţii noastre de stat. 

O concepție inițială profund greşită, de-a guverna această pro- 
vincie fără contribuția ei, şi-a vădit dela început roadele funeste. 
Faptul că guvernul în compoziţia lui, a putut afișa miniștrii pentru 
Bucovina şi Basarabia, fără a fi însă în stare să prezinte un expo- 
nent pe seama provinciei celei mai importante ca valoare culturală 
şi numerică, este un prețios document care caracterizează stările 
actuale. Tot ce sa desfăşurat mai târziu a fost subt impulsul acestei 
eclipse totale de [comprehensiune politică. Năvala de deputați din 
vechiul Regat şi de funcționari dela centru trimişi aici în împrejurări 
cu totul necunoscute, n'a făcut decât să propage mai departe un sistem 
obtuz de gândire. In mod firesc deci, rezultanta unei greșeli politice 
a fost o lungă serie de greșeli în administrarea trebilor curente. 

Opera migăloasă începută de guvernul trecut în vederea unei 
treptate unificări administrative la adăpostul ordinei de drept noui 
create prinio cumpănită legiferare, s'a curmat în mod brusc. In loc 
de-a se lăsa încă în Ardeal anumite expozituri administrative pe seama 
diverselor departamente, sau de-a se crea pentru necesitățile de-aici 

serviciile corăspunzătoare ‘la centru prin oameni din partea locului, 
fericiții guvernanți ai d-lui Brătianu, temperamente puţin complicate, 
lucrând cu-o mentalitate sumară de cazarmă, au ras pur şi simplu in- 
stituțiile locale și nu le-au înlocuit cu nimic. E în adevăr extrem de 
caracteristică adorabila ușurință cu care se lucrează într'o problemă 
ce-ar trebui să angajeze în mare măsură distinsa sfială a omului de 
scrupul... Conducerea partidului liberal lipsită de-o proprie intuiţie. în 
cea mai dificilă chestiune de guvernare, inspirată numai de tiparele 
vechi anahronice astăzi, n'a înțeles că însăși ideia unității de stat e 
Sguduită de-acest simplism deplasat şi că dublând nemulțumirea poli- 
tică de destrămarea întregului aparat al trebilor publice, viața noastră 
întreagă apucă pe povârniş. 

Nu s'a ţinut seamă de aceste consideraţii covârșitoare și s'a în- 
ceput grabnica lichidare a tuturor serviciilor din Cluj, lăsându-se 
funcţionarii pe drumuri şi neinstalând în birourile ministerelor nici 
un organ special, menit să asigure continuitatea normală a lucrărilor 
şi-o înţelegere a aspectelor locale. Consecința e că acolo la Bucureşti 
toate trebuințele din Ardeal rămân în părăsire, poticnindu-se de-n ab- 
solută nepricepere. In mod firesc ordinile care se dau vizează măsuri 
exotice fără rost, iar strigătele desnădăjduite dela periferii găsesc u- 
rechi surde și-o exasperantă seninătate la centru. Bieţii oameni cu di- 
versele lor nevoj umblă uluiți în toate părțile, ideia de legalitate de- 
vine din ce în ce mai iluzorie și angrenajul vieţii de stat sufere de-o 
paralizie generală. 

Ca o urmare logică a stărilor anormale o crescândă nemulțumire 
surdă se propagă pe toată linia, anarhia creşte, populația se simte 
fără stăpân, o sensație penibilă de provizorat se trece în conștiința 
populară, trezind accente de îndoială şi descurajare. 

Cum spunem la începutul acestor rânduri, cuvântul nostru nu e - 
inspirat nici de otrava unei opoziții înăcrite, nici de dorința vulgară 
de-a veni cu ori-ce preț la cârma ţării, cu un ceas mai curând. Ade- 
vărul însă descinde cu-o forță elementară în călimara noastră şi se 
cere pe hârtie. Avem convingerea nestrămutată, pe care suntem gata 
s'o justificăm prin cea mai largă discuţie, că dintre greşelile guvernu- 
lui liberal cea mai mare e absența complectă de program pentru mul- 
tiplele nevoi ale Ardealului. 

Când fixăm, deci, această axiomă acum în preajma lichidării 
dela Cluj, gândindu-ne la tendința de echilibru care îndrumă soarta 
acestui popor cu multă pipăire și bun simţ, ne întrebăm nu cumva e 
aproape ceasul lichidării celeilalte, a lichidării de concepţie, a lichi- 
dării da guvern, pentru reîntronarea unor relații mai ordonate, menite 
să ducă cu un pas înainte închegarea țării? 

Să vedem! 

S'ar părea că în materie de profeție pân'acum cel puţin unele 
aptitudini nu ne-au lipsit şi n'avem încă nici un cuvânt să credem 


că ar îi să ne părăsească... 
OCTAVIAN GOGĂ 

_Veșmântul Nopţii 


Cu chipu-i veșnic trist, cum e mormântul, 
Măiastra Noapte poposind pe-un steiu, 
Din uriașu-i ghem de funigei 

Iși ţese tainic prin văzduh veșmântul... 


Ea ţese-o pânză neagră ca pământul 

De mii de ani o ţese cu temei, 

Bătându-și joc de bătrâneţea ei 

De mii de ori i-o 'ncurcă 'n glumă vântul... 


Ea însă-şi leagă ?n pripă pânza ruptă 
Şi ţese mai departe, țese, ţese, 
Ţesându-și cu suspinuri ne'nţelese, 

De mii de veacuri, truda ne'ntreruptă. 


Ea-i oarbă, stinsă și de toți lăsată... 


De mila ei nemărginita boltă 
intr'o splendoare care te revoltă 
Aprinde-și toate stelele deodată — 


Sub para lor de-argint ce-și prăbușește 
Peste văzduhuri pulberea curată 

Să 'ncerce Biata să-și sfârşească-odată 
Veșmântul care nu și-l mai sfârșește. 


TEODOR MURĂŞANU 

Sașii în Ardeal 


' Inainte de război, cu câțiva ani, se sărbătorea la Sibiu aniver- 
sara celor 700 de ani dela venirea Saşilor în Ardeal. 

Banderii d: călăreți parcurgeau solemn și tacticos strada Cisnă- 
diei. Îcicolea răsuna câte-un „Hoch!“ foarte monoton și temperat. In 
“mulțimea spectatorilor de ocazie, cari ponulau stradele, se afla și un 
cioban din Poplava. Stătea și el cu căciula dată pe ceafă, răzimat în 
măciucă şi privea vedumirit. 

— Noa vecine, voi chind faceți așa paradie frumoasă ? — îl a- 
grăi un Sas gin Turnişor. 

— Noi n'avem de ce, jupâne, pentrucă noi suntem deaici — ră- 
spunse scurt Românul. 

Dialogul acesta, simplu şi profund, ca o axiomă populară, cu: 
prinde mai mult, decât un adevăr istoric. El este o probă, că teoria 
continuității noastre în Dacia trăiește ca un adevăr organic în adân- 
curile conșştiinții poparului. 

Țăranul nostru știe, că aici în Ardeal noi Suntem poporul cel 
mai vechiu, poporul autohton. . In conştiinţa aceasta residă punctul 
fix din care cred că trebuie să pornim la statorirea normelor de con- 
duită, de cari avem să ne călăuzim în atitudinile noastre faţă de con- 
cetățenii Sași, pe cari — după şapte veacuri — am ajuns să-i câr- 
muim politicește. Dacă sub raportul numeric trage puţin în cumpănă, 
sub aspectul cultural și economic elementul săsesc din Ardeal pre- 
zintă o greutate specifică, pe care suntem datori să o cunoaștem cât se 
poate de bine, după cum avem datoria să cunoaștem deaproape valoa- 
rea politică a tuturor minorităţilor etnice, cari trăiesc în cuprinsul ho- 

tarelor neamului. lată pentruce socotesc, că un mănunchiu de informa- 
ţii istorice şi etnografice, asupra Saşilor, însoţite de câteva reflexiuni 
politice nu vor fi -de prisos, mai ales pentru fraţii de dincolo de Car- 
paţi, cari mulți vor,avea probabil numai vagi și nebuloase orientări 
asupra acestui popor. 

Originari din Flandra, în părţile Rinului de jos, Saşii au venit 
aici învitaţi de regii Ungariei, în cursul veacului al XIII-lea, pentru 
a popula mai ales ținuturile Ardealului, pustiite de Tătari. Au venit 

în mai multe serii. Cea mai numeroasă a fost pe timpul regelui An- 
drei al Il-lea, care la 1224 dăruieşte ordului cavalerilor teutoni ținutul 
Bârsei. Deodată cu ordul vine şi o populaţie agricolă de coloniști, 
care întemeiază sate și orașe puternice. Urmașii acestora sunt Sașii 
de astăzi. In masse mai compacte locuiesc în județele Braşov, Sibiu, 
Târnave şi Bistrița. In alte şapte județe sunt risipiţi în număr dispa- 
rent. Numărul lor — să fot fie un sfert de- milion — este în-perma- 
nentă descreştere, grație natalității reduse, care face parte din atribu- 
țiile lor specifice de rasă. 

Primul lor gând a fost să zidească cetăți. Și dacă Ardealul are 
astăzi o înfăţişare mai civilizată, decât alte părți ale țării, această - 
notă occidentală se datoreşte mai ales Sașilor. Bogatele şi frumoa- 
sele orașe săsești, par în adevăr nişte insule foarte bine îngrijite în - 
marea de Români. 

Marea românească însă este prin firea ei, destul de agitată, pen- 
truca valurile ei spumegătoare și mereu crescânde să surpe mereu 
țărmurii insulelor răsletițe. De fapt Saşii sunt încercuiți de noi, ca 
întrun inel. lar vitalitatea şi puterea de expansiune a țărănimii 
noastre a constituit pentru ei o amenințare şi o primejdie permanentă. 
Primejdia a fost însă, în acelaș timp, un noroc. Inprejmuiți de Români, 
ei au rămas mai izolaţi de elementul maghiar și astfel mai feriți de 
contactul cu cultura dela Budapesta. Tentaţia spre maghiarizare le 
lipsia cu atât mai mult, cu cât ei în mod normal se simțeau atraşi 
spre Viena și Berlin, izvoarele permanente din cari st adapă sufle- 
tul german dela noi. 

Germania a rămas pentru Saşi „patria mamă“; oricât ar mai 
vecui printre noi. Acolo-și iau diplomele preoții şi profesorii lor, dea- 
colo s'au reîntors industriașii și comercianții, cari au dat avânt înflo- 
. ritor oraşelor din „fundus regios.“ 

Proba acestor vechi și strânse legături de comunicație sufletească 
o avem în Luther, marele reformator bisericesc, a cărui doctrină în 
curs de 2—3 ani pătrunde în Ardeal şi pela 1525 Saşii sunt toți 
lutherani. Reformatorul lor Honterus, elevul lui Luther, le zideşte.pe la 
1543 liceu la Braşov, căruia-i urmează liceele săsești din Sibiu, Bi- 
strița, Sighişoara şi Mediaș. 

Astăzi Saşii au o mulţime de școale de toate categoriile, toate 
organizate excelent și bine conduse. Numai școale primare au vre-o 
300. Caracteristic este pentru nivelul lor cultural faptul, că la şcolile 
primare numărul frecventanților este uneori mai mare decât numărul 
obligaților. Dovadă, că toți copiii merg la școală. lată explicația taptu- 
lui, că poporul săsesc posedă o cultură, de care țăranul nostru stă 
încă departe. Cultura lor însă, întemeiată exclusiv pe vechi tradiții 
școlare, nu este o forță vie, care radiază și fecundează. Este un fel 
de lumină de candelă, care se răsfrânge liniştită și fără pâlpăiri scă- 
părătoare pe pereţii unui interior bogat. Ea a făcut din Sași oameni 
de ordine, buni și harnici gospodari, dar limitați și mediocri. Inze- 
strați cwn spirit greoi şi mai mult receptiv decât “productiv, Sașilor 
le lipsește fantezia şi puterea de imaginaţie proprie talentului creator. 

Probă, că mau dat omenirii un singur poet și le lipsește chiar 
poezia populară, anecdota şi satira, atât de bogată şi interesantă la 
poporul nostru. Ce-i drept, pe masa ţăranului sas, alături de Biblie, 
găsești pe Goethe și Schiller, iar burghezia lor posedă o serioasă cul- 
tură literară şi muzicală. Dar cu greu vei găsi un cântec, un tablou, 
o dramă sau o poezie, care să fie creația originală a sufletului săsesc. 
Civilizația lor este marfă de import. Măiestria şi arta lor plastică este 
mai mult ştiinţă asimilată, după anumite regule învățate la şcoală. 
Nimic frapant şi original, totul şablonar şi conservativ. Am putea spune, 
că sub raportul cultural, Sașii sunt un popor de buni grădinari. Fără 
să producă flori, ei știu răsădi și cultiva cu grijă florile create de alții. 

goo | a | 
Popor prin excelenţă agricol, Sașii cultivă pământul cu toate mij- 
ioacele technicei moderne şi mai ales cu o hărnicie exemplară. Nu 
dau pământul din mână. In toate manifestările lor mai recente, în spe- 
cial de când cu indezirabila reformă agrară, se observă tendenţa de 
a-şi păstra toate bunurile și a nu ceda o fărâmă din privilegiile, cu 
cari i-au încărcat regii Ungariei. Aceasta pentrucă de noi se tem incom- 
parabil mai mult, decât se temeau de Unguri, cu tot disprețul pe care 
ni-l manifestă mai mult sau mai puțin deghizat. 

Origina lor flandriană și vicisitudinile veacurilor trecute le-a im- 
primat o fire particulară de oameni tăcuţi, închişi şi egoiști. Izolaţi aici 
între munți, în mijlocul unor neamuri cu desăvârşire streine de limba, 
origina şi cultura lor, temându-şi mereu viața și averile de rapacitatea 
vecinilor năvălitori, împrejurările le-au împrumutat o fizionomie sufle- 
tească a parte, făcându- i rezervaţi, treji şi neîncrezători. De aci derivă 
caracteristica vechilor istoriografi, cari i-au numit „circumspecti et pru- 
dentes“, două calități în definitiv practice şi apreciabile, pentru cari 
însă din partea Ungurilor au fost adeseori suspectaţi şi trataţi cu ne- 
încredere. 

Faţă cu aceste stranii însuşiri de rasă, poporul nostru, deși mai 
sărac şi necărturar, sa mulţumit doar să-și afirme spiritul latin şi su- 
perioritatea intelectuală ridiculizând limba „hodorogită şi cuminţenia 
naivă a „jupânului Hanţ“ într'o serie întreagă de satire şi anecdote. 
Morocănoși, conservativi și particulariști, dar mai ales sgârciți și duș- 
mănoși până la extrem, este firesc şi nu poate să ne surprindă dacă 
Sașii, în toată convieţuirea lor de veacuri, mau reușit nici să se im- 
pună, nici să se facă 'agreabili și simpatici nouă, elementului autohton, 
care graţi: „oxiginei noastre suntem un neam de oameni vioi, spirituali, 
vorbăreți și cu inima deschisă. 

Aceasta ca atitudine sufletească. Alte sunt însă rezoanele și im- 

"pulsurile chemate să determine raporturile de conviețuire între noi, 
elementul stăpânitor, şi între Saşi, vecinii privilegiați şi înstăriți de 
până acum. - í 

* * 

Dacă în trecutul îndepărtat, — pe vremea Uniunii celor trei 
naţiuni“ făurite de principii Ardealului împotriva noastră a Românilor 

subjugaţi, — poporul săsesc a reuşit să se erijeze în factor politic, 
astăzi în noua configurație a României întregite, acest rol al său a 
încetat, sau în orice caz e redus cu desăvârşire. Dacă în trecut baza: 
care justifica oarecum privilegiile lor politice a putut fi menirea spe- 
cială pentru care au fost aduşi aici, cum și superioritatea lor econo- 
mică și culturală, în prezent nici numărul, nici cultura lor nu mai: 
poate servi ca ascendent moral propriu a trage serios în cumpăna po-- 


litică a ţării noaste. 
* s * 


Ca individualitate etnică, ce-i drept, se prezintă în mod con-- 
știent și bine închegați. Omogenitatea de cultură şi de doctrină reli- 
gioasă le-a infiltrat un puternic sentiment de solidaritate naţională.” 
Comunitatea aceasta de simţire şi acțiune a fost, după cât se pare, 
singura forță, cu care s'au prezentat și s'au susținut, în cursul vre~ 
milor schimbate, pe arena vieţii publice. Sub răposatul regim austro- 
ungar aveau — și probabil, se mai păstrează și astăzi — un „comitet: 
central“ pentru întreg Ardealul, care singurul era în drept să desem- 
neze pe viitorii deputaţi sași. lar aceștia, odată aleşi, erau trimişi să. 
reprezinte la Budapesta, nu interesele particulare ale cutărui cerc saw 
oraş, ci marile interese politice şi culturale ale întregului neam săsesc. 

Unitatea de cârmuire politică i-a ferit de disidenţe și desagregări,, 
probă, că tipul renegării politice la Sași n'a prea putut fi înregistrat.. 
Un alt factor, stimulent, care-i ține strânși în mănunchiu, sunt marea 
mulțime de reuniuni culturale şi muzicale, feluritele bresle asociate, 
federale şi intreprinderi economice, tot atâtea organizații solide și 
avansate. l 

Faţă de regimul maghiar, Sașii, geloşi de privilegiile şi institu- 
tiile lor naționale, au făcut o permanentă politică de oportunitate.. 
Apreciind de preferință roadele culese de pe urma unei politici de a- 
ranjamente clandestine cu guvernele cari se succedau la putere, Saşii 
mau fost văzuţi în tabăra opoziţiei, alături de noi Românii şi de cele- 
lalte naționalități, cari aveau drepturi de revendicat. Dacă reprezeu-= 
tanţii lor în Parlament nu erau pe față guvernamentali, în tot cazul 
formau o opoziţie mituită şi extrem de loială. In timpul mai recent 
Sașii prin ținuta lor politică dădeau impresia că se simţesc perfect 
de bine în cadrele ideii de stat a imperialismului maghiar. Și câtă 
vreme noi, trei milioane de Români, abia am putut strecura 5—10 
deputaţi în Camera de pe malul Dunării, Sașii cu sfertul lor de milion 
aveau 14 parlamentari, grație atitudinei căreia bogatele licee săsești 
erau ghiftuite cu subvenţii. în timp ce liceele noastre din Braşov și 


Blaj se împărtăşeau de niște sfărmături în schimbul celor mai umili o 


toare și primejdioase condițiuni de ordin cultural. K 
In situația aceasta de popor menajat și privilegiat, manifestând o: 
loialitate precupeţită față de Unguri Și un categoric dispreț față de 
noi, sărăntocii de Români, astiel i-a găsit pe Sași proclamarea unirii 
dela Alba-lulia. 
Tradiţionala lor prudență i-a sfătuit, ce-i drept, în primele mo- 

mente să se supună fatalității istorice și 'n fața marelui act politic al 
Ardealului să se dea platnici, ce puteau să facă? Jurământul şi pactul 
dela Mediaș, tăcut în lanuarie 1919, nu i-a reţinut, ca mai târziu 
:să schimbe” atitudinea. De unde față de Unguri constituiau o perma- 
mentă zestre guvernamentală, conducătorii lor politici au' trecut faţă 
-de noi în cea mai acerbă opoziţie. 

Explicaţia acestor atitudini de neobişnuită ramură, care se de- 
prind dela un timp din presa compatrioţilor noştri sași şi despre care 
Sa mai vorbit în coloanele acestei reviste, este în adevăr greu de aflat. 
Drepturile cetăţeneşti li sau asigurat, averile şi unele privilegii li Sau 

«păstrat neatinse, ca și instituţiile culturale. In fond ei mau fost des- 
“poiați de nimic, căci marele act de dreptate socială, care este reforma 
agrară, câtă vreme atinge pe toți, nu se poate înfățișa ca O prescur- 
tare de drepturi de nimeni, 

Probabil deci, că mam știut să le inspirăm suficientă încredere, 
mai cu seamă că bănuitori şi preacircumspecţi, cum sunt dela fire, 
se tem de noi mai mult, decât de Unguri. 

In orice caz raporturile noastre politice față de minoritatea să- 
sească sunt până azi nedefinite. Ne aflăm încă în stadiul fermentaţiei. 
Minoritățile — afară doar de Șvabii din Banat — anevoie se pot fa- 
imiliariza cu marea ordine de drept. Dacă înțelegem până la un punct 
acest proces de psihologie colectivă, nu putem însă înțelege limbajul 
agresiv, . atitudinile sfidătoare și de îndrăsneală jignitoare, cu care 

crede că putem fi tratați de aceia, cari până ieri nu cunoșteau decât 
cea mai plecată supunere. 

Chestiunea pentru noi e foarte simplă. Pe poporul săsesc îl cu- 
noastem, în întreaga lui valoare etnică, cu toate resorturile lui sufle- 
teşti. Și călăuziţi de bunul simţ ce nu ne lipsește, vom ști să fim re- 
gulatori cinstiți ai drepturilor şi datorințeior lor de cetăţeni ai statului 
românesc 

Raporturile de putere ale acestui stat, — care deși tinăr întrat 
în faza consolidării integrale, — vor avea darul de a înfluență în mod 
palpabil atitudinea elementului săsesc față de noi, determinându-l să 
ia contact mai viu cu realitatea. Dacă datoria noastră de cârmuitori 
este să-i apreciem după. vrednicia şi aportui ce ni-l dau la progresul 
țării, în schimb datoria lor de cetățeni este să rămână în linia de 
conduită politică tradițională, apropiindu- se de noi cu îrancheță şi 
izolându-se de elementele agitatoare ale altor minorități sau grupări 
politice, de care nu-i leagă nici interese omogene, nici un patrimoniu 
de rasă comun, 

“ Dacă pentru moment se pare că locul chibzuielii raționale Pa 

“ocupat în sufletul Saşilor dușmănia zilei de azi sau teama zilei de mâine, 

avem credința fermă, că istorica prudență săsească va triumfa totuși 

şi înstăpânind aici o operă la păsnica frățietate şi de largi libertăţi, 

vom putea auzi iarăși pe vecinii noștri Saşi cântând cu glas potolit: 
„Siebenbiirgen Land des Segens.“ 


„Siebenbiirgen siise Heimat“... 
GH. TULBURE 

Subiect rezervat 


Cum stăteam la colț de stradă, căscând gura la lumea care tre- 
cea şi negândindu-mă la nimica, simţii o mână atingându-mă pe umăr, 
apoi apăsându-se cu putere. 

— Eu ştiu la ce te gândești acuma,—îmi răsună la ureche gla- 
sul binecunoscut al prietenului meu Strâmbu. Te gândești la un su- 
biect de nuvelă! 

Imi adusei aminte numai decât, că cu o seară în urmă prietenul 
meu Strâmbu mă zărise în tovărăşia unui administrator de revistă. 
li admirai pătrunderea; dar cum nu-mi place să turbur părerile bune 
ce oamenii își fac despre destoiniciile lor intelectuale, îi răspunsei: 

— Ai dreptate. II caut şi nu-l găsesc. 

Prietenul meu Strâmbu râse. 

— la fugi de-acolo! Parcă mai la urmă vouă, literatorilor, poeţi, 
nuveliști şi cum vă mai chiamă, vă arde numai decât de subiect! Am 
zis şi eu așa; am glumit. Voi, mă, sunteți oameni ciudaţi și, ca ar- 
tişti, ce mai... cum să zic? — Un pictor, mă, vede ceva ce i se pare 
lui că poate să refacă din culori, din linii și umbre,—face. Un sculp- 
tor așișderea, îşi alege ceeace socoate el că poate să redea cu dibă- 
cia degetelor şi cu simţul formelor. Unui compozitor de muzică îi 
sbârnăiesc la urechi melodii pe cari le fixează, combinaţii de tonuri 
pe cari le găseşte juste sau interesante, dacă nu totdeauna noui... 
Astea sunt, pentru toți ăştia, subiecte.. Insă voi, literaţii, îmi luați, 
orice şi toate lucrurile din lumea asta drept pretext pentru ceeace voi 
numiți, cu o mândrie fără rost, arta voastră su-pe-ri-oară... 

Ar fi fost rândul meu ca să-mi arăt pătrunderea. Evident, prie- 
tenul meu era dânsul în posesia unui subiect, și plănuia să mi-l pla- 
seze... Dar nu zisei nimic. II așteptai să vină. 

— Voi, mă, — urmă el apropiindu-se tot mai mult de ținta-i vi- 
cleană—voi nu căutați în lucru ceeace este. Vi se pare prea simplu, 

nevrednic de zugrăvirea condeiului vostru. Vă trudiți ca să găsiți alt- 
ceva,--ŞI dacă ar îi numai altceva decât ceeace vede toată lumea, ar 
fi bine,—dar voiţi altceva decât... ceeace lucrul acela poate spune u- 
nei minți normale, unei închipuiri echilibrate. 


„Prefaceți lucruri de nimica în lucruri „pline de înţeles“... Inţe- 
iesul însă, mai adesea, nu e nicăirea, ci totul este o siluire a imagi- 
naţiei voastre pe un pretext oarecare,—oricare ! . 


„Pretext, da, Zic și repet. Totul este pretext pentru v voi. Litera- 
tura Sar putea chiar numi: arta pretextelor. — Un bolovan în drum, 
îți dă prilejnl să-ţi înstruni lira pentru cântarea fatalelor piedici ce se 
pun de-a curmezișul drumului omului aminteri înzestrat cu ingeniu 
„dela natură... Asta se chiamă simbol.— Un stârv pe care serviciul „ri- 
dicării cadavrelor moarte“ l-a uitat în drum, îți sugerează adânci re- 
lecții asupra tuturor spurcăciunilor — poetice totuşi! — din lumea a- 
ceasta... Asta e naturalism.—Sau romantism: Apune soarele în nori,— 
pentru voi e: melancolia clipelor din urmă ale zile: muribunde; — a- 
pune fără nori: apoteoza unui sfârşit de glorioasă trecere pe firmamen- 
tul vieţii —ori altceva în genurile astea. Răsăritul, îl vedeţi mai rar;— 
“ şatuncea sunteți mai adesea mahmuri. 


„Sau ce zici, de pildă, de acela care sapucă să scrie un poem 
de douăzeci de strofe de câte şase versuri de câte optsprezece silabe 
asupra unui... avort? Acuma îţi îiichipui tema: O, făt care ai venit pe 
lume fără viaţă, ce fericit ești tu că mai să mai guști din toate mize- 
riile noastre, şi mai să fii tentat nici să scrii, şi mai să fii pedepsit 
nici să citeşti, poeme de câte douăzeci de strofe de câte şase versuri 
de câte optsprezece silabe... Acuma închipuiește-ţ -ţi, cât de fericit ar fi 

pa fătul acela, și în câte strofe, versuri și silabe l-ar -fi putut cânta 
poetul, dacă el...—fătul adică, nu poetul—nici mar fi fost zămislit! 


„Apoi iată așa; la ce-ţi mai trebuiesc—subiecte 2“... 

Socotii acuma momentul sosit. 

— Aide, zic,—spune-l. 

— Ce să spun?—face prietenul Strâmbu pe miratul. 

— Cum ce? Subiectul la care te gândești, de când îmi tot baţi 


câmpii aci. 

Dacă a văzut cam scurtat-o, prietenul. Strâmbu îşi drese glasul 
şi începu: 

— Să scrii, mă, ceva din viață, — ceva real, întâmplat totuși... 


Să vezi... Ăsta ar fi meşteşugul adevărat. 


Ei am cunoscut, de mult, o femee, o fată atunci, pe care pă- 
- rinții, “cum se întâmplă cu atâtea, Sau grăbit so mărite, de teamă să 
nu'le rămână în spinare. Se înfățişase un om cam copt, — dar cum 
se ținea încă bine și-și vopsea părul, nu i-a displăcut nici fetii. L-a 
luat, în credința naivă că asta-i era acuma datoria, față de viaţă, şi 
față de părinți, să se mărite, A urmat apoi un martiriu de douăzeci 
de ani, împliniţi. Desbrăcat din redingota strânsă şi din prefăcătoria 
zimbetului tineresc, moşneagul apăru cu toanele și cu reumatismele lui, 
accentuându-se din an în an. 

„Femeia l-a îngrijit, cu credință, cu jertfă de sine... Nu e aicea: 
subiectul... V'a plâns chiar, când după douăzeci de ani i-au E 
casa şi viața de acel stârv mai mult sau mai puțin ambulant... Ce 
vrei? era, în fond, o femeie sentimentală . ' 

„Dar dorul de viață i se aprinse totuşi, când, mai târziu, întâlni 
în drumu-i un tânăr ca în visurile-i de demuit... Era acum trecută 
de patruzeci de ani, — dar vezi, asa suntem toţi: nu vrem să renun- 
țăm, nu vrem să ne dăm învinşi de viaţă, cât timp mai simțim o: 
singură scânteie de dor încălzindu-ne inima . „O, eroina mea nu era. 
dintre cele trecute, avea încă destul de bogate. rămășițe de farmece.. 

A şi isbutit "să subiuge cu ele idealul ce-i răsărise în sfârșit în față... 

„Acuma dară, avea să înceapă să trăiască şi dânsa. Scump 


cumpărase dreptul acesta, — dar se înstăpânise în sfârșit pe el...“ 
Tânărul o iubia, — simția dânsa că era dragoste adevărată acolo. 
O, fericire! 

„O să crezi că s'au întors rolurile de acu, — femeia Liu 


du-se la rândul ei, zi cu zi, alăturea de înflorirea varstei bărbatului.. 
Dar nu e nici asta. | 

„Sau înțeles ca să se ia. Logodna trebuia 'să se facă după ce 
tânărul avea să- şi pună la cale niște afaceri, acolo în orașul lui de 
provincie. L-a însoțit şi ea, — o idee de duioșie, — dar wa putut 
sta până la sfârșit. A trebuit să se întoarcă. Logodnicul avea să vină 
şi el peste câteva zile. 

„Sau ue la gara orășelului, în îmbrățișeri fierbinți, — ca. _ 
întro presimțire.. 

Presimţire! 

Sunt câteva iuni de-atuncea; și femeea își așțeaptă încă logod- 

nicul... f aşteaptă, da. Iși zice ea “că, desigur, cineva i l-a furat, 
l-a ameţit alta mai tânără... Dar nu se descurajează. A suferit atâta. 
în viaţă, şi știe că viața are “atâtea deziluzii, — în cât nu se îndoiește 
că odată şi “odată Radu, scârbit de toate și obosit, tot la dânsa o 
să se întoarcă... Şi îl așteaptă. 

Dar Radu mo să mai vie... Deceo spun eu cu atâta sigu- 
ranță? Fiindcă eu știu, că Radu n'o sa mai vie. Nu fiindcă l-a furat, 
l-a amețit alta mai tânără... Tânărul îşi iubia viitoarea logodnică cu 
adevărat, şi chiar a doua zi, isprăvindu- şi afacerile, se grăbise să 
alerge la dânsa... Se grăbise prea mult, căci avântându-se să se 
urce în trenul ce se pusese în mișcare, a rămas acolo pe loc, căzut 
sub roate, sfărâmat, ciopârtit.. 

Eu o spun asta așa simplu; tu, care eşti de meserie, poți s'o 
împodobești .. 

Ş'apoi, te vei întoarce iarăș la chilia singuratică, unde retrasă 
cu totul, destăcută de orice legătură cu lumea, acea care era să fie- 
logodnica fericită a fericitului Radu, stă tăcută, cu ochii: pururea la 
fereastră, cu urechea mereu ascultând la ușă... Nimenea nu îndrăz- 
nește, și nu-și poate lua dreptul, să-i spună adevărul. Mai la urmă, 
în fața lumii, Radu nu fusese încă pentru dânsa decât un străin.. 
-Şi oare nu era mai bine să-l creadă necredincios, tot păstrând însă 

în suflet o rază de nădejde, — decât ca să vină cineva și cu bruta- 
litate, să înăbușe. să întunece, să stingă şi „această ultimă rază?. 
Pui așa problema. 
„Apoi, când ai ajuns aci, poţi s'o închei, după tipic, ca de pildă: 
— „Afară vântul se pornise năprasnic și răvășia cele din urmă 
frunze veştejite, spulberându-le în înserarea însângerată” a toamnei 
târzii... Un dangăt de clopot răsună, undeva departe, ca o chemare 
la rugăciune... Și încet, cu ochii pierduţi în umbrele ce se lăsau în 
odaie, femeia își “făcu semnul crucii“ 
$ 


— Şi de ce nu-l scrii tu, subiectul ăsta? întreb eu pe prietenul 
Strâmbu, “după ce-şi isprăvi povestea. 

— Dacă aş fi scriitor, zice, — l-aş scrie. Cine ştie? Poate l-aş 
scrie bine. Dar mă tem că, pe urmă, mușcat de diavolul ambiţiei, aş 
continua; şi atunci — maş împiedica poate şi eu de tofi bolovanii 
de pe drum, și m'aș face complice la cine ştie câte: și tot felul de 
avorturi literare . 

Tăcu o clipă; apoi: 

— Ei, ce zici? II scrii tu? 

— Să vedem...: 

ION GORUN 

O rivalitate politică”) 


D. Octavian Goga face să apară de mai mult timp în Ardeal 
vechea sa publicație „Țara Noastră“, care a devenit însă, dintro tipă- 
ritură pentru popor, un organ de "luptă, un organ de iute, vioaie și 
spirituală luptă, în care d-sa şi colaboratorii d-sale, persoane cu da- 
ruri literare, întrebuințează toate mijloacele talentului pentru a lovi în 
adversari. 

Adversarii sunt d. Maniu, cu al său secretar general și cu cei- 
lalţi fruntași ai comitetelor de zece şi de o sută. 

Nu de ieri d. Goga şi prietenii săi se războiesc cu conducătorii 
partidului național. Innainte și după condeiul de argint oferit unui 
împăciuitor care pe urmă a fost principalul agent al ocupaţiei germane, 
d-sa a reclamat drepturile tineretului contra nu știu căror oaspeți de 


pe Vesuv, — reminiscență italiană. 
In acest conflict am fost de partea „bătrânilor“, de și pe vremea 
aceia, eram și eu un tînăr. Aceasta fiindcă nu credeam — și nu cred — 


că singurele însușiri literare, oricât de înnalte, ajung pentru a face un 
bun cârmuitor. 

De sigur nu de aceia d. Goga a căutat legăturile cu acel politi- 
cianism împotriva căruia s'a îndreptat totdeauna acțiunea noastră. Și 
această legătură a săpat şi mai adânc șanțul care ne despărția şi 
care, adaug, ne desparte, oricât de importantă ar fi pentru unii schim- 
barea aliatului conservator cu cel averescan, politicianism din aceiași 
părinţi, de și născut unul la o dată, altul la alta. 

Dar ne despărția și stima pe care o aveam eu pentru partidul 
național, în alcătuirea lui actuală — şi cum mam luptat eu personal 
să mo pierd, ce oferte am făcut în acest timp șefilor lui şi ce servicii 
desinteresate și nerăsplătite li-am adus! 

Astăzi însă ne găsim, pe de o parte, înnaintea „naţionalilor“, 
cari sunt la București simplu conservatori-democraţi și cari totuși con- 
tinuă să atace Levantul nostru și primejduiesc reputația şi interesele 
României pentru a-şi răzbuna pe liberali, prigonitorii lor, iar, pe de 





*) Din ziarul „Neamul Românesc“. i 

alta, înaintea unui om foarte talentat care apără acest vechiu- Regat, pe 
care-l cunoaşte bine, și sprijineşte Statul român în dăinuirea și în vaza lui. 

Şi astfel, oricât de multe ar sta între noi şi d. Goga, în această 
rivalitate politică, în care armele sunt de aceiași calitate și numai 
unele lovesc și în obrazul Românilor de aici, suntem de partea ace- 


luia care nu ne coboară și nu ne primejduieşte. 
N. IORGA 


* 
* * 


Am reprodus în numărul trecut al 7ărei Noastre parabola dlui 
N. lorga despre bărbatul plin de înţelepciune, care nu știa cum să por- 
nească la drum: cu stângul sau cu dreptul. Elocventul simbol fusese 
inspirat, desigur, de multiplele și variatele „pertractări“ ale partidului 
naţional şi privea direct pe d. luliu Maniu. Înțeleptul, care nu se poate 
hotărî cu ce picior să pășească, e omul care stă pe loc. 

lată că, acum, d. N. lorga publică în Neamul românesc un articol 
în care se ocupă și de „rivalitatea politica" dintre noi şi partidul na- 
țional. 

Vom găsi altădată, credem, prilejul de a răspunde aprecierilor pe 
cari dl N. lorga le face cu privire la „politicianismui din aceiaș pă- 
rinți deși născut unul la o dată, altul la alta“, care ar fi îmbrăcat ieri 
haina conservatoare și astăzi pe cea averescană. Nu vom vorbi astăzi 
de ceeace ne desparte, ci numai de aceea ne uneşte: părerea identică 
pe care o avem despre naționalii „cari primejduiesc reputaţia și inte- 
resele României“. D. N. lorga adaugă la această constatare o 'melan- 
colie personală, pe care noi, mai fericiți în această privință, mo re- 
simțim; fostul președinte al Camerei, și invocăm dinadins această titula- 
tură, mărturisește în public sforțările pe cari le-a îndeplinit pentru a 
păstra o idee bună despre partidul naţional, și amintește câte oferte a 
făcut în acest timp șefilor lui, ce servicii desinteresate și nerăsplă- 
tite le-a adus. Ceeace însemnează că generozitatea, ori cât de bine-in- 
tenționată ar fi, nu ajunge pentru a face un bun cârmuitor.,. 

D.N. lorga, privind însfârşit pe adversarii nostri cu ochiul obiec- 
tivității, declară fără ocoluri că ne preferă pe noi. Omagiul venit din 
partea unui adversar trebuie primit cu o deosebită prețuire, el fiind 
unul din apanagiile loialităței. Il înregistrăm, ca o satisfacție pentru 
sforțările noastre. 

Patria ware decât să-l comenteze, dacă va vrea... 

- sT. N“. 

Educaţia sufletească în şcolile noastre . 


Instrucţiunea școlară, în. ceace privește partea ei tehnică este 
bine normată în multele programe analitice şi în bogatele planuri de 
învățământ, cari stabilesc ordinea și timpul în care au să fie predate 
diferitele materii în școli. Cum instrucțiunea nu poate fi lipsită de 
nota educativă, cum de pildă profesorul de istorie nu se poate restrânge 
exclusiv la înşirarea evenimentelor, fără să tragă anumite concluzii în 
ceeace privește eroismul, jertfa, iubirea de țară, iar cel de latină în 
ceeace priveşte perseveranța și înțelepciunea politică a Romanilor, e 
natural dar să se pună întrebarea unde trebue să stea punctul de 
reazim în partea educativă a instrucțiunei ? 

Un punct de razim trebue să fie, altcum întreagă educațiunea 
rămâne la aprecierea individuală, care nu va fi niciodată unitară în 
ceeace priveşte principiile"de educațiune, ci va oscila între diferitele 
curente pe cari știința le scoate mereu la suprafaţă. Această lipsă de 
unitate este chemat studiul religiunii să o armonizeze, așezând la te- 
melia întregei educațiuni eternele învățături ale creștinismului, crista- 
lizate în cele două principii: iubirea lui Dumnezeu şi iubirea deaproa- 
pelui. Studiul religiunei este chemat să analizeze, și să combată tot 
ceeace ese din cadrele învățăturii creștine, dând formule de vieață, care 
să satisfacă pe- toți. Acestor formule trebue să premeargă cunoştinţe 
temeinice despre adevărurile religioase, cari cuprinse în sistem, să poată 
satisface toate exigenţele sufletești câte se ivesc înaintea unui om cult, 
ca tot atâtea probleme. 

Un om cult, care cunoaşte evenimentele din trecut, fenomenele 
din natură, operaţiunile matematice, reclamă să-i se dea și cunoştin- 
tele trebuincioase asupra problemelor sufleteşti căci întreaga noastră 
vieață este menită să se conforme acestor învățături. O argumentație 
de feliul că „aşa am pomenit“ credinţa strămoşască, nu-l va satisface, 
dacă pentru justificarea acestei credinţe nu i-se vor da argumente pe 
cari rațiunea să le primească ca dovezi. 

Cel care a învăţat să cunoască formele abstracte ale sistemelor şti- 
ințifice nu se mai mulțămește cu aluziuni la „credința de obşte“, ci 
caută argumente reale 'din istorie și rațiune, ca să devină creștin din 
convingere și nu din obicinuință. 

lar aceasta este altceva. 

„ Fiecare om știe, că din învățătura creștină, din dogmele și arti- 
colele de credință resultă o seamă de îndatoriri, a căror deprindere o 
face în familie şi o face paralel în şcoală. 


Aceste deprinderi se resumă în a cerceta slujba bisericească, a 
se spovedi, a se cuminecă, adică a se incadra în modul de traiu creş- 
tinesc, al cărui mobil este învățătura creștină. Idealul instrucţiunii re- 

> Jigioase în şcoli ar fi deci: 

De a arăta ceeace trebue să credem şi să știm din Religie. 

De a arăta că această credință a noastră nu se intemeiază nici pe 
superstiție, nici pe formule imperative, ci credința noastră este reală 
căci o susţin argumente și dovezi evidente și eterne. 


Credinţa fără fapte este deci moartă oricâte învățături vei a- 
vea, dacă nu trăeşti cumi e dator să trăiască fiecare creștin, nici 
un folos nu vei avea de toate cunoștințele tale. 


In felul acesta întreagă educaţiunea școlară a primit un razim 
sigur, care este Religia. Căci istoria — magistra vitae — când va trece 
în revistă evenimentele trecutului, preamărind patriotismul, eroismul, 
jertfa și moartea pentru o cauză mare, se va sprijini pe eternele în- 
vățături ale creștinismului, prinse în mărturisiri de credință, cari for- 
mulau Și răsplata dulce a acestui fel de a trăi şi muri. lar literatura 
și filosofia în analiza ei asupra zbuciumului sufletesc, își va găsi 
sprijinul în formulele plastice ale învățăturilor creștineşti, cari dau 
putere celor persecutați pe nedreptul, mulțumire celor săraci, iar celor 
cari stau în pragul trecerii din viaţă, credința sfântă, că non omnis 
moriar. În felul acesta întreagă educaţiunea din şcoli va primi o în- 
drumare unitară şi un caracter concentric, a cărei temelie va fi Re- 
ligia. Nu voi analiza aci toate consecințele, ce rezultă dintro astfel 
de educaţiune religioasă. Fiecare stat tinde spre un echilibru social. 
Acesta însă nu se va realiza numai prin legi şi sancţiuni, ci prin felul 
de a gândi și acţiona al mulțimei. 

Când săracul se va resemna la aceea ce are, iar bogatul nu va 
considera de suprema țintă a vieții stoarcerea și exploatarea altora, 
când slujbașul nu va aştepta ca toate faptele lui să fie răsplătite în 
argint resunător, când oricine va zice că binele e bine în sine, şi că răsplata 
e mai dulce,când se prezintă sub forma conştiinţei datoriei împlinite, suntem 
«aproape dé un echilibru, care se sprijinește pe pacea şi bunăînțelegerea 
între oameni şi prin care se asigură liniştea şi prosperarea ţării. 

Echilibrul social nu va porni în cazul acesta din teama de 
sancțiuni sau din farmecul răsplătirii omenești, ci din îndemnul su- 
fletesc al tuturor, căci ajutaţi de o educaţiune. religioasă vor găsi că 
aceasta este calea cea bună, care asigură prosperarea lor şi a 
urmașilor. 

Toate aceste sunt lucruri cunoscute și dacă totuşi le mai ventilez. 
aci este că sunt nedumerit ce loc i sa dat studiului și educaţiunii 
religioase în proectata reformă a învățământului. 

Ceace știu este, că pe vremea când încercam să unificăm pro- 
gramele şcolare, am găsit că studiul Religiunii în planul de învăţă- 
mânt din vechiul Regat, nu avea aceeaşi importanță pe care îl avea în 
şcoalele noastre de dincoace. In cele două clase superioare ale licee- 
lor lipsia, iar în altele era trecut cu mai puţine ore decât la noi. 


Tendinţa noastră trebue să fie ca acestui studiu să i se dea-aceeași . 


însemnătate pe care o avut-o în toate şcolile din Transilvania. 
Studiul religiunii a fost în Transilvania obligator şi clasificator 
şi nu regretăm aceasta nici din punct de vedere cultural, nici moral. 
Mai rămâne să avem și un corp didactic potrivit, care să-dea dovezi 
că e pătruns, de însemnătatea ce o are ca educator și știe să se 
afişeze ca atare, dând pildă de muncă, jertfă, abnegaţiune și patrio- 
tism viitorilor cetăţeni. OCT. PRIE 

Amicii poporului 


D-l Șt. Ciceo-Popp, vicepreședintele partidului naţional şi fost 
locţiitor de prim-ministru pe vremea când interesele României erau 
reprezentate la Conferinţa de pace prin d-l lon Coltor, stăpânește o 
întinsă moșie lângă Arad, aproape de Lipova, sau, ca să precizăm mai 
bine: la Chelmac. Moşia a aparținut cândva contelui Latour, un lati- 
fundiar sui-generis, care plănuise odată să-şi împartă întinsul său do- 


„meniu şi să-l vândă plugarilor români din comună; nu vom povesti 


a 


deocamdată pentruce nu sa atins acest rezultat; și, mai ales, nu 
vom spune acum că, în loc să ajungă în mâinile țăranilor, cu ajutorul 
financiar al băncei „Victoria“, parcelele s'au lipit frumuşel unele de 
altele, și au trecut în stăpânirea însuflețitului luptător al cauzei na- 
tionale. „Regretatul fost director al „Victoriei“, Nicolae Oncu, ştia unele 
iucruri în această privință... Dar, e o întâmplare veche, care datează 
dela 1910, și n'avem de gând s'o desgropăm aici.. 

Să rămânem deci la actualitate. După doisprezece ani de netur- 
burată stăpânire, d. Şt. Ciceo-Popp sa pomenit dintr'odată în față cu 
reforma agrară. Parlamentul trecut a discutat legea pentru împroprie- 
tărirea țăranilor, partidul național sa repezit să strige pe toate pote- 
cile că guvernul generalului Averescu sa vândut „Ciocoilor“, dar d-l 
Şt. Ciceo-Popp vedea apropiindu-se cu pași repezi fantoma expro- 
prierei. In fața primejdiei, nu exista decât o soluție.  Voluminosul 
șampion al ideilor înaintate, după o îndelungă examinare a situaţiei 
şi, mai cu seamă, după o nepotolită cruciadă împotriva „oligarhiei“ 
care ameninţa toate libertăţile publice, a tras o concluzie consecventă 
cu atitudinea partidului său și a hotărât, pur si simplu, să nu dea 
din moșie, mojicilor, niciun petec de pământ. Legea reacționară a gu- 
vernului Averescu îi lăsa abia 100 de jugăre. Ei bine, popularul lati- 
fundiar dela Chelmac ţine morţiş să-și păstreze toate cele 1300 de 
jugăre ale sale.. 

E un gest larg, plin de înțelegere pentru nevoile mulțimei, pe 


„care nu poate să-l priceapă odioșii reacționari din tabăra adversă. Nu 


ştim prin ce tertipuri, prin ce manevre, prin ce aranjamente advo- 
căţeşti, — căci d-l Şt. Ciceo-Popp este şi un distins membru a ba- 

roului din Arad, din moşia dela Chelmac, întradevăr nu sa împărţit 
țăranilor niciun jugăr. Prima instanță, comisia agrară a ocolului res- 
pectiv, a lăsat-o în întregime, ca un omagiu adus democrației, ferici- 
tului său proprietar... 

Lucru de neînțeles, țăranii wau știut să aprecieze motivele supe- 
rioare cari au dictat o asemenea hotărâre, sau îndărjit, sau revoltat, 
— prostimea e așa de nerecunoscătoare! — şi au făcut apel împo- 
triva bunului lor protector, care-i despuia atât de senin, de un 
drept al lor. 


* 
* * 


Epilogul acestei mici tragi-comedii politice nu sa terminat. Actul 


al doilea sa jucat deunăzi, la Timișoara, în fața Curţei de apel. Ştirea. ` 


a fost publicată în toate ziarele, chiar şi în Universul, oficiosul parti- 
dului național la București. (Desigur, din eroarea unui redactor distrat, 
care îşi va lua răsplata). DI. Șt. Ciceo-Popp era s'o pățească. Țăranii 
Pau înconjurat din toate părțile ca pe un bun părinte, și era cât pe-aci 
să-i tragă o zdravănă chelfăneală, în semn de stimă și considerație. 
Manifestaţia de simpatie luase proporții atât de serioase, încât venera- 
bilul aghiotant al dlui iuliu Maniu a cerut concursul autorităţilor să-l 
scape „cu forța brahială“ de aclamaţiile, cam îngrijitoare, ale mulțimei. 
Acest serviciu de pază i-a fost acordat imediat, și importantul perso- 
naj politic sa înfățișat tot timpul cât a durat procesul la Curtea de 
apel, simbolic încadrat de un amabil detectiv al poliţiei şi de un brav 
sergent de stradă, care-i apărau preţioasa sa spinare de “furia recla- 
manților. 

Procesul durează încă. D. Şt. Ciceo-Popp a venit deacasă cu un 
straşnic argument în buzunarul largei sale redingote. Ci-că, de când 
a încheiat târgul cu contele Latour, şi-a lucrat ogoarele numai cu 
binevoitorul concurs al comitetului de-o sută, și prin urmare, tot așa 
va face şi de-aici înainte. La rândul lor, plugarii din Chelmac, cari 
s'au pornit și ei la judecată cu modeștii lor dăsagi, spun o părere 
contrarie. Ci-că d. Şt. Ciceo-Popp, oricât ar fi de masiv, tot ma putut 
ara, sămăna şi secera singur 1370 jugăre... Noi nădăjduim că drep- 
tatea va fi în cele din urmă respectată și a. Șt. Ciceo-Popp se va 
“mulţumi cu cele 100 jugăre, cât i se cuvin după lege. 

Dar, nu pentru a expune o controversă juridică ne-am pus în 
gând să istorisim cele întâmplate. Incidentul are, fără îndoială, alt cân- 
tec. E aceeaș arie pe care am mai auzit-o cândva, de pildă acum trei 
ani, când cu supărătoarea neînțelegere de pe o altă moșie, aceasta a 
dlui Alexandru Vaida, fostul președinte al Consiliului de pe vremea 
când era ministru până şi di Aurel Lazăr dela Oradea mare. O parte din 
cetitorii Țărei Noastre își aduc aminte desigur de cazul dela Olpret. 
DI. Alexandru Vaida era pe atunci, alături de d. Șt. Aceo- Popp, fi- 
reşte! unul din cei mai îndârjiți apărători ai intereselor poporului 
față de primejdioşii „ciocoi“ unul din cei mai neînfricați luptători 
împotriva conspiratoarei „oligarhii“, Până când, într'o bună zi, cineva 
a dat la iveală un document, o hârtie, prin care locuitorii de pe pro- 

prietatea marelui apostol dela Olpret se plângeau că acesta, dintrun 
esces de afecțiune pentru necazurile lor, refuza să le dea pășunea 
care li se cuvenea... 
* i * 

Lucrurile se petrec deci aidoma, la Chelmac ca şi la Olpret. „Frun- 
taşii națiunei“ sunt de fapt spoliatorii şi exploatatorii ei. Spoliatori, când 
vor s'o aservească economicește, exploatatori. când vor să parvină, pe 
spinarea ei, la mult răsvrătitele situaţii politice. E o farsă și sinistră 
și caraghioasă, înaintea căreia nu ştii bine dacă trebuie să te indig- 
nezi sau să pulnești în râs. f 

Când nu sunt mari proprietari hrăpăreți, iluștrii bărbați de Stat 
sunt ghiftuiți prin toate consiliile de administrație. Ba, de foarte multe 
ori, ei sunt merituoși cumularzi pe cari îi întâlneşti şi deopaste şi de 
cealaltă. Sau în proces cu țăraniii deposedaţi la Chelmac şi la Olpret, 
sau la ghișeele, de plată ale băncii Blank şi ale fabricei Renner, sunt 
aceiași campioni ai dreptăţei, aceiași tribuni ai sărăcimei, aceiași amici 
ai poporului. Ei se bat cu pumnui în piept pela întruniri, scot acolo 
pe nas interminabile panglici de demagogie, sunt gata să se declare 
republicani pentruca marea idee să fie mântuită, şi când colo, își fac 
micile. şi marile lor afaceri câte-odată chiar de- acurmezișul legei, în- 
casează fără ruşine pe naivii capitalişti, și jefuesc fără milă pe bieții 
săraci. 

Ar putea cineva să simbolizeze de minune această dublă ipostază: 
lată-l, aci, di St. Ciceo-Pop, cu teribilele sale coarde vocale, răcnind 
în numele democraţiei la o adunare din Călărași. lată-l dincolo, tot 
d. Șt. Ciceo Pop, la Timișoara, înconjurat de poliţiştii cari îl păzesc 
de furia țărănimei, 

Tabloul ar servi de minune drept program partidului naţional, 
care și-aşa se străduieşte de atâta vreme să-și alcătuiască unul... 


ALEXANDRU HODOȘ 

Uniunea voluntarilor 


- După adunarea „Uniunii voluntarilor“ ţinută la Arad, ziarele din 
“Capitală şi din Ardeal au început să se ocupe cu mult interes de 
această tânără asociație. Ziarele de bulevard, înspirându- se dela înşişi 
„autorii scandalurilor întâmplate acolo, nu pierd ocazia să înregistreze 
un nou „Succes“ al prea numeroşilor Mussolini descălecaţi la clubul 
Majestic, iar cele din Ardeal profund indignate de noua manoperă aduc 
grave acuzațiuni conducerii „Uniunii,“ pe care o bănuesc de complici- 
tate cu conducerea partidului național. 


Din fericire, lucrurile nu stau tocmai așa, Suntem în măsură să 
„cunoaștem atât întâmplările dela Arad cât și directivele urmate de co- 
-mitetul central din Cluj, singurul organ de conducere al acestei „Uniuni“. 
Putem afirma cu toată liniştea, că în sarcina acestui comitet nu cade 
nici o vină. Chiar și în adunarea din Arad, după apariția câtorva gă- 
lăgioși, comitetul central, prin glasul preşedintelui său, a finut să-i 
dezaprobe şi închizând ședința le-a luat posibilitatea de a-și “desăvârși 
atentatul plănuit contra existenți „Uniunii“. lar în ședința sa ținută aici, 
“în Cluj, acest comitet central, îndemnat de enormităţile ce se scriau în 
„presa democrată“, prin un comunicat oficios, a pus din nou lucrurile 
la punct, anunțând; “sancţiuni pentru toţi aceia cari sau făcut vinovați. 
„Atacând, deci, comitetul central al „Uniunii“, se sprijineşte indirect ac- 
țiunea perfidă a tulburărilor dela "Arad, cari la rândul lor, atacă, de 
luni de zile acelaş comitet, pe motivul că „Gazeta Voluntarilor“ nu în- 
țelege să ia atitudine pe lângă „partidele democratice“ și nu se ocupă 
deloc de „pactul național“ dela Alba-lulia. Datorită înțelepciunii mem- 
brilor comitetului central din Cluj, această pretenţie din afară a găsit 
mereu urechi surde, până când, după cum am văzut la Arad, nu le-a 
mai rămas altă cale decât aceea a scandalurilor. In pornirea aceasta 
pătimașă a lor nu au cruțat nici prestigiul președintelui, el însuş „naţio- 
nalist“, căruia i-au făcut şi-i vor mai face, multe mizerii. Este evident 
deci, că mobilul scandalagiilor are cu totul alt fond și, prin învinuirea 
comitetului central chestiunea se deplasează exact în direcţia dorită de 
dânșii. Adevărul este, că partidul național vrea cu orice preț să di- 

strugă „Uniunea voluntarilor“. Această distrugere vrea însă să o facă in-- 
teligent; să arunce odiul asupra liberalilor, iar sie-şi să-și asigure încă. 
o legendă, de mare înţelegător și ocrotitor al durerilor voluntarilor. 
Şi aceasta cu atât mai curând. cu cât „Uniunea voluntarilor“ în existența 
ei de zece luni nu a înțeles încă necesitatea de a se face sucursala. 
partidului național. Recunoaștem și noi că, o Uniune a voluntarilor, 
independentă şi cu un program cât de nevinovat, constitue cele mai: 
mari primejdii. pentru soarta partidului naţional. 

Pentru cei cari cunosc istoria voluntariatului, nu este o noutate,. 
că cei dintâi dizidenţi ai partidului au fost chiar voluntarii din Rusia.. 
Dizidenţa sa întâmplat la 11—13 Aprile 1917, în memorabilele adu-: 
nări ale corpului de voluntari dela Darniţa (lângă Kiev) care, după 
documentele adunării, au dedicat ur.ătorul pasagiu politicii fruntașilor 
partidului naţional din Transilvania: 


„In Rusia se ştie, că la. celelalte popoare din Austro-Ungaria: 
cari vor să fie independente, sau produs în decursul războiului dese: 
acte de dezertare în masă, răscoale și conjuraţiuni; se ştie despre con- 
damnarea la moarte și executarea de cete întregi de oameni politici 
însemnați și cunoscuți de lumea întreagă, de soldaţi și muncitori; se 
ştie- de proteste Şi procese monstre. Numai la români nu se prea Ştie - 
de asemenea cazuri analoage; chiar şi noi aflăm numai de cazuri spo- 
radice, întâmplate cu oameni puțin cunoscuți, petrecute în împrejurări. 
nu prea impunătoare și demonstrative; nici noi nu avem cunoștință 
despre martirajul căpeteniilor noastre politice ! Şi dacă ar fi fost ase- 
menea cazuri, cu atât mai rău pentru românii din toate părțile, că nu. 
le-am știut exploata și nu le-am făcut cunoscute lumii întregi. 

S'a întâmplat însă la noi altceva: Sau făcut nenumărate mani- 
festaţii şi declaraţii de loialitate, deputaţii la Viena, pe cari -ungurii: 
Sau grăbit să le trâmbițeze în lumea largă. Dacă acestea s'au putut 
întâmpla la începutul războiului, când nu se putea prevedea desfășu- 
rarea războiului așa cum l-am văzut, dacă România — din motive 
politico- strategice — nu-şi putea esprima pe faţă intențiile, — după 
intrarea ei în război, pentru unirea şi eliberarea noastră — orice ma- 
nifestaţie, orice declaraţie de loialitate și alipire față de habsburgi şi 
monarhie este o trădare de neam, care nu i-se poate ierta nimănuia. 

Știm cu toții, că afară de uniii trădători de profesie ai neamului 
de dinaintea războiului, numărul covârșitor al celor ce iau parte la 
aceste manifestații, este strâns cu baicneta la spate. Mulţi, foarte mulți 
vor fi săvârșit trădarea de neam numai puși între alternativa: loialitate, 
sau închisoare ori moarte. Dacă se poate. înțelege cedarea de frică a 
celor mici și neîrsemnaţi, nu se poale admite, - nici ca împrejurare ate-- 
nuantă, loialiiatea acelor căpetenii politice culturale, pe cari am fost 
învățați să-i vedem în fruntea vieții publice românești, căci prin Japtele 
lor au compromis marele principiu pentru care au luptat şi ei și noi 
și strămoșii nostri. Oricât de însemnate sunt persoanele lor, erau datori 
neamului care i-a ridicat în slavă, cu o moarte eroică, așa cum au 
făcut-o cehii, sârbii, rutenii şi italienii. 

Desigur, aceste declaraţii sunt cunoscute în cercurile iniaţiate ale 
conducătorilor statelor şi cei interesaţi, ungurii și nemții s'au îngrijit 
să le facă cunoscute în cercuri cât mai largi; desigur, aceste acte de 
Jaşitate vor fi așternute înaintea viitoarelor pertractări de pace, cu voinţă 
a întregului popor român, credincios dinastiei şi statului“. 


. Am reprodus ftociriai “cuvintele cu care şi- 4 ` motivat corpul vo- 
luntarilor dela Darnița manifestul său din 13/26 Aprilie 1917, singurul 
punct luminos în istoria din războiul mondial al românilor din Tran- 
silvania, la -care au aderat și toţi refugiații din vechea Românie. Sunt 
constatări estrem de dureroase și foarte clare, profețirea cărora sa 
adeverit întomai la anevoioasele tratative de pace ale României. 

lată motivul adevărat pentru care a trebuit să asistăm la aten- 
tatele din Arad. Partidul naţional de-acuma are tot interesul ca „Uni- 
unea voluntarilor“ să dispară. cât mai curând, sau să se transforme 
imediat în sucursala lui. Dacă „Uniunea“ nu se va învoi, întâmplările 
dela Arad ne dovedesc îndeajuns că nu se dă înapoi dela nici un fel 
de mijloace. Cine ar mai fi naivul să creadă, că aceiași voluntari ar 
fi în stare să se coboare de pe piedestalul moral mereu în creștere 
pe măsură ce trece timpul și să arunce valul uitării asupra celor mai 
frumoase momente din viața lor. Dimpotrivă, logica lucrurilor ne face să 
credem că amintirea dela Darniţa, va fi păstrată în inimile voluntari- 
lor ca un act de înaltă prudență și legitimă mândrie, tot mai scump și 
tot mai drag. 

“Nici până acuma nu ne lipseau semnele antipatiei manifestate 
de partidul naţional, față de voluntari. Cine sa împotrivit oare mai 
mult la mobilizarea corpului de voluntari cu ocazia instituirii adminis- 
trației românești în Ardeal, ca dl Maniu... De ce? Fiindcă îi era teamă 
că voluntarii îi vor smulge „imperiul“ Ardealului. Și mobilizarea vo- 
luntarilor nu sa putut face, deși se impunea, pânăcând „fruntașii“ lor” 
nu au fost din nou verificați printre membrii partidului național. Ope- 
rația aceasta făcută, corpul voluntarilor a fost mobilizat, iar îndrăz- 
neala partidului a- crescut, treptat, până când în anul 1920 a încercat 
convocarea corpului voluntarilor — o formaţie militară —— la congre- 
sul partidului dela Alba-lulia, tot așa cum astăzi încearcă a-i chemâ 
la clubul Majestic. Din! moment ce le-au răpit „fruntașii“ ‘s, „tructele ver- 
mânoase de eri, cari nu au putut trece proba de Joc și sânge, față de 
tronul habsburgic şi patria maghiară“, — nu numai că nu ie pot face 
nici un rău, dar le-ar aduce chiar însemnate servicii electorale. 

lată cu câtă ușurință se degradează în Ardealul desrobit de alţii 

-orice avânt patriotic şi orice amintire sfântă, Dâra de umbră trebue 
să păteze fără milă tot ce e frumos și luminos în manifestările aces- 
tui neam. Dacă aceasta a însoțit și marele act politic dela Darniţa, 
dacă e adevărat că aceasta a fost prima Alba-lulie a Ardealului, tot 
acolo am văzut și prima mostră de Consiliu dirigent. Pădurea de lângă 
Darniţa a fost martoră a multor scene urâte. In vreme ce legendarul 
voluntar dela Belinţ, țăranul Lăzărel Lăzărescu, în mijlocul mizeriilor, 
insectelor şi tifosului exantematic din lagărul de prizonieri, își tivea 

cu fir de mătasă drapelul tricolor pregătindu-se pentru măreaţa clipă 
a înrolării în armata națională, „fruntașii“ intelectuali se mâncau ca 
lupii' în vederea ocupării graselor slujbe în perspectivă. La un mo- 
ment dat, un tânăr candidat de profesor, în numele celor 120 de stu- 
denţi universitari — vai, toți „fără trecut istoric“ — cu iacrămi în ochi 
i-a împlorat :— Dior doctori, nu ne demoralizaţi.. . 

Cei cinci ani dela împlinirea idealului național și șapte dela în- 
tâmplarea dela Darnița au fost un interval devolutiv în viața noastră 
publică. Consiliul dirigent. din Darniţa, unit cu cel dela Sibiu nu a 
putut să facă în acest timp nici un pas înainte. Drept reconfortare 
sufletească miilor de țărani cari au venit la adunarea din Arad, me- 
nită să demonstreze maghiarimei îndărătnice de acolo solidaritate. ro- 
mânească, „fruntașii“ voluntarilor nu au putut oferi decât o scenă din 
pădurea dela Darnița. Numai Lăzăret Lăzărescu, săracul, și cu cei de 
seama lui au fost de un entusiasm nealterat, asupra' lor nu sa prea 
răsfrânt belșugul libertăţii naționale. Tot cu drapelul dela Darniţa în 
mână a venit și la Arad, pentru ca să-l fâlfăe înc'odată în fața prin- 
țului, a ministrilor, oricare ar fi, și în fața ungurilor, așa cum jurase 
în sfânta clipă a înfrăţirii dela lași, în primăvara anului 1917. Dar 
entuziasmul lui a fost curând curmat. Pentru această faptă i-s'au adus: 
aspre reproşuri la cari, din nesocotință atașându-mă și eu, ma între- 
“bat: Bine dle locotenent, dar la lași nu tot așa am făcut?... Și Lă- 
zărel Lăzărescu a rămas un moment încremenit cu mâna pe prăjina 
` drapelului, ochii i-se înrouraseră și întorcându-se spre fanfara izvi- 
Semi îi dete ordin... să nu mai cânte! Pentrucă, nu mai era ca 
a laşi... 

“Intre corpul voluntarilor de eri și „Uniunea voluntarilor“ de azi, 


S'așează lioroasa prăpastie : Consiliul dirigent. 
P. NEMOIANU 

Cronica politică 


Ostilitățile au început... 


Am prevăzut incă din numărul trecut al Țărei Noastre eşecul definitiv a! tra- 
-tativelor de fuziune dintre partiăul naţional şi partidul țărănesc. Era o profeție 
“uşoară, și nu ne simțim îndreptățiţi să primim felicitări pentru ea. Oricine putea 
-Să prevadă pe deoparte că „fostul învățător“ Mihalache nu va consimți să stea 
alături de „prinţul“ Cantacuzino, iar pe de alta, că țărăniştii nu vor accepta rolul 
de anexe „regăţene“ ale „fruntaşilor“ din comitetul de-o sută dela Cluj, după pilda 
-orfanilor politici ai regretatului Tache Ionescu. 

Partidul naţional își arată acum, fireşte, părerea lui de rău că fuziunea nu 
sa putut face. Intrun sălciu articol, împănat cu lăcrimoase accente de melancolie, 
confrații dela Patria dau tot soiul de explicaţii postume aruncând în fața aliaţilor 
de ieri amare reproșuri şi spălându-se astfel pe mâni, pentru toate cele întâmplate, 
întocmai ca celălalt celebru meșter în ale pertractărilor: Pilat din Pont. Inţelegerea, 
adică, nu să incheiat, din pricina programului prea răsboinic al partidului țărănesc, 
şi trădând această profundă taină Patria regretă, regretă, să-i plângi de milă, nu 
altceva... ` 

Ca de obicei, și această atitudine e complect lipsită de sinceritate, ba pe 
de-asupra mai e și foarte ridicolă. Di Iuliu Maniu are aerul să spună, după o gu- 
“vernare comună în care oamenii au putut să se cunoască, după o înverşunată luptă 
cot la cot împotriva Constituţiei, după patru ani de tratative,- reluate și întrerupte 
necontenit, că abia acum a descoperit pricina care s'a aşezat de-acurmezişul unei 
tovărăşii durabile între cele două partide. Și zice: 

— „Ţărăniştii cred până azi, că zicându-și partid de clasă pot apăra mai 
bine interesele ţărăneşti decât noi, cari proclamăm ca axiomă partidul politic, care 
are la bază toate clasele sociale ale națiunii române, și urmărește apărarea inte- 
reselor tuturor şi armonizarea lor“. 

Prin urmare, deosebire de principii ! Ţărăniştii cred că pot apăra interesele 
rurale întitulându-se partid de clasă, — vezi colaborarea electorală. cu d. Adolf 
Stern, — în vreme ce partidul național, — vezi cazul cu moșia dlui Șt. C. Popp — 

urmăreşte armonizarea intereselor tuturor. Aşa să fie... Aceste toate sunt însă lu— 
„cruri de mult ştiute, și nicio surpriză nu putea interveni aci. 'Tâlcul basmului e: 
altul. Rând pe rând, partidul naţional s'a prezentat la târguială, în dreapta și în: 
“stânga, surâzător, gentil şi încărcat de bune intenţii. Oferte şi supra oferte, pro-: 
puneri scrise şi preliminarii de acord, declaraţii şi comunicate, inevitabilele acce- 
sorii ale tocmelelor politice sau desfăşurat intrun ritm liniştit, pentru ca la urmă,. 
totul să se reducă la un adânc oftat de regret. Legănându-se aşa, între amabili- 
tăţile de dinainte şi părerile de rău de după aceea, d. Iuliu Maniu a reuşit să ră- 
mână la mijloc, nemișcat. Vorba dlui Nicolae Iorga: fostul președinte al Consiliului: 
dirigent nu știa cu ce pas să pornească... 

Nu se poate spune acelaș lucru şi despre conducătorii partidului țărănist, 
cari, imediat după ruperea acordului încheiat cu partidul național au trecut Carpaţii 
şi au deschis focul împotriva partidului național. Dnii 1. Mihalache și dr. Lupu au 
venit în Ardeal şi s'au oprit la Reșița Dumineca trecută, vorbind acolo despre ză- 
dărnicita fuziune. D. dr. Lupu a spus pe față că fruntașii partidului naţional s'au. 
aliat cu cei mai reacționari oameni politici din ţară, cari au fost contra expro-: 
prierei, reformei agrare şi votului universal. „In asemenea condiţii, fuziunea era 
dela inceput condamnată, iar tratativele au avut de scop să precizeze că o apro-: 
piere între „reacţionarii din partidul naţional“ şi ţărăniştii nu va fi niciodată posi- 
bilă. D. I. Mihalache a fost şi mai drastic, a atacat de-adreptul pe d. Iuliu Maniu,. 
acuzându-l că este o piedică în pașii tineretului din partidul naţional, care vrea 
să meargă spre democraţie“. 

Cu alte cuvinte, răsboiul a început, și e destul de interesant. Atitudinea celor: 
două tabere nu pare să fie aceeaș. Partidul național s'a încurcat în consideraţii 
programatice, dă tot felul de lămuriri prolixe, şi se preface că e adânc întristat de: 
rezultatul ia care a ajuns. Partidul țărănist, caşi cum mar avea multă vreme de 
pierdut, a trecut la ofensivă și începe lupta împotriva „oligarhiei“ din Ardeal, re-: 
prezentată prin oamenii cu cari el însuş ar fi dorit ieri să se unească, 

Suntem par'că în faţa unei complicități în lichidare. Tovărăşii de până. 
acuma, supăraţi, se arată gata să-şi arunce față în faţă toate slăbiciunile, toate 
părțile urâte, pe cari și le cunosc în urma unei lungi cohabitaţii politice. E un con- 
cubinaj care incetează pentrucă nu s'a putut isprăvi printro căsătorie. 

&pectacolul incepe. Oratorii dela Dacia, abia desfăcuţi dintr'o lungă îmbră-- 
țişare de opoziţie-unită, au pornit la o operă de reciprocă demascare. Aşteptăm: 
urmarea. 

ION BALINT 

GAZETA RIMATĂ 


wer 


„cartea albă 


Acum i-un lucru isprăvit; — 

Dar patru ani s'au împlinit 

(Până şi pruncii mici o ştiu) 

De când ilustrul domn Maniu, 

Necontenit, 

Cu țărăniștii a tratat, 

A petractat, şi-a retractat, 

A convocat la întruniri, 

Și-a aranjat consfătuiri, 
Neîncetat. 


Ei mult se fârguiră.. Dar 

Le fuse truda în zadar, 

Căci insondabilul unchiuț 

Nu sa suit nici în căruț, 
Și nici în car. 

Ci, mulțumnindu-le frumos, 

Amabil, ceremonios, 

Neindrăsnind să fac' un pas, 

La urma urmei a rămas, e 
Mă rog, pe jos. 


Azi Mihalache, cu regret, 
Le-a scris pe toate *ntr'un caiet, 
O „Carte Albă“ a compus, 
Durerea *ntreagă și-a expus, 
In mod complet, 
Și 'n cinstea-acestor severdani 
Ca pildă la contemporani 
A tipărit, fără urmări, 
„Romanul unor pertractări 
De patru ani...“ 

Volumul scris în stil ales- 
Desigur va avea succes... 
Dar, seria nu se va sfârși: 
Maniu a stat de vorbă, și 
Nu sa "'nfeles, 
Din zi în zi, din an în an, 
Și cu partidu-averescan, 
Și cu Constantinescu — Porcu, — 
Gândind „Să merg cu lorga, or cu 
Morghiloman“ 


Deci, dacă toți aceștia scot 

Câte-un volum, şi-or spune tot, 

Cum au tratat de-atâtea ori, 

Și-or face scoarțe în culori, 
Eu, vezi, socot 

Că adăugându-le mereu, 

Atâtea cărți, nu va fi greu 

In bibliotecă să admiri 

Cu nesfârșite străluciri, 

Un curcubeul... 

ANA & CAIAFA 

INSEMNĂRI 


Suveranii noștri în Polonia. Proto- 
colara solemnitate s'a desfășurat la 
Varșovia în cadrele unei însufleţiri de 
o sinceritate puţin obişnuită. Ararcori, 
raporturile dintre două popoare au fost 
pecetluite de o mai strânsă potrivire 
de interese. Suveranii noștri nau mers 
în capitala Poloniei, însoţiţi numai de 
regescul lor prestigiu ; primirea de care 
său bucurat ma isvorât numai din 
convenționala politețe datorită unor 
iluştri oaspeți străini. A fost o călduroa- 
să manifestaţie populară, care a con- 
sfințit în mijlocul uralelor, o firească 
legătură politică. 


A fost o delicată atenţie aceea a 


presei polone, care a transcris de- 
adreptul pe româneşte in coloanele ei, 
„vechiul dicton: „Unde-s doi puterea 
creşte!“ Steagurile noastre tricolore în 
îrățite pe zidurile Varșoviei laolaltă cu 
drapelul Poloniei, au tălmăcit, întra- 
devăr o realitate. Aclamările neîntre- 
cute cari au însoţit tot drumul pe Re- 
gele și Regina unei țări amice, au fost 
- tot atâtea înţelegătoare chemări ad- 
resate Romăniei. 

Tratatul dintre România şi Polonia 
e, fără îndoială, cea mai serioasă pa- 
văză a civilizației europene în faţa 
valului de nebunie roşie care se fră- 
mântă în Rusia sovietică. Dar, mai 
presus de orice, această alianță apare 
ca singura apărare a granițelor de 
nord, ale celor două naţiuni. Ziarele 
noastre înregistrând cu o legitimă 


mândrie sărbătorească vizită dela Var- 
şovia, au ințeles tot rostul acestei 


fraternizări. 

Un singur glas discordant s'a auzit 
aici la Cluj; acela al Patriei, care sa 
arătat suparată, că, dintre cei doi şefi 
de stat cari s'au întâlnit la Varșovia 
unul Singur apărea ca reprezentantul 
adevărat al ţărei sale: președintele 
Republicei poloneze. Cu aceste atitu- 


'goste a lui Eminescu; că chiar 

dini, ne-am mai întâlnit însă şi alti 
dată, și ele nu ne miră. Ne aducen 
aminte cele petrecute la încoronare, ş 
trebue să tragem concluzia unei boalt 
incurabile de fiere. 


Di Alexandru Vaida și Mihail Emi 
nescu. — Apropierea celor două nume 
va părea multora destul de curioasă. 
Nu noi suntem autorii ei. Știm foarte 
bine că ar fi foarte greu cuiva să gă- 
sească un punct de contact intre fostui 
medic dela Carlsbad și cel mai mare 
poet pe care Pa dat până acum Ro- 
mânia. i 

Ce s'a întâmplat însă? Acum câtva 
timp, d. N. Iorga s'a plâns in revista 
Ramuri dela Craiova, că Mihail Emi- 
nescu ar fi prea puţin prețuit în Ar- 
deal. Oficiosul partidului naţional. a 
sărit imediat în apărare, simțindu-se 
parcă obligat să întervină într'o ase- 
menea discuţie literară și acuzând pe 
d. N. lorga de... „regionalism moldo- 
venesc“ s'a arătat gata să ofere proba 
definitivă, proba sdrobitoare, că Ar- 
dealul a apreciat. totdeauna pe Mihail 
Eminescu. Dar, să lăsăm să vorbească 
autorul articolului din Patria. Am co- 
mite un adevărat sacrilegiu dacă am 
ştirbi' o tărămitură din această perlă 
de logică. 

lat-o : 

— „Cât priveşte restul Ardealului, 
iarăş dl N. Iorga nu are dreptate. Este 
suficient să amintim cultul dlui Vaida 
pentru Eminescu; că acum doi ani 
dl I. Agârbiceanu a ţinut o conferință 
la Cluj despre marele poet; că anul 
acesta di G. Bogdan Duică a vorbit 
la Teatrul Naţional despre întâia dra- 
n 
cursul acestei săptămâni tinerimea ar- 
deieană dela „România Jună“ dă ser- 
bări cu scopul de a strânge un fond 
cu care să se ridice o statue lui Emi- 

nescu la Cluj, — este suficient să a- 
mintim toate acestea, pentru ca să se 
vadă că Eminescu este al Ardealului 
ca şi al Moldovei.“ 

Vedeţi, sunt o mulțime de argu- 
mente : conferința dlui Agârbiceanu 
de-acum doi ani, aceea a dlui Bogdan- 
Duică din anul acesta, serbările „Ro- 
mâniei June,“ — dar în fruntea lor stă, 
ca o cunună, ca o dovadă supremă: 
cultul dlui Vaida pentru Eminescu... 
Am putea să întrebăm prin ce s'a ma- 
Ea nifestat, de-alungul vremei, acest „cult“ 
al patronalui Patriei? Prin scrisori? 
prin conferințe? prin strângere de fon- 
duri? 

Dar nu tntrebăm nimic, nimic, nimic. 
Felicităm pe toți poeții, noveliştii şi 
criticii Patriei la un loc pentru des- 
coperirea făcută, şi propunem în fa- 
voarea lor o simțitoare urcare de sa- 
lariu. Ce Dumnezeu, slugărnicia tre- 
buie răsplătită !... 


Eroii dela 1848. — Sau împlinit, 
deunăzi, trei sferturi de veac dela is- 
bucnirea revoluției din 1848 în Munte- 
nia. Ziarele noastre au închinat nume- 
roase articole în cinstea acestui eve- 
niment, sărbătorind primul act de ìn- 
drăzneață realizare al democrației ro- 
mânești: „Constituția dela Islaz“. 

Cu acest prilej, se repede şi Dimi- 
neata să comemoreze... Pe o jumătate 
de pagină, coniratele nostru tipăreşte 
câteva portrete ale eroilor dela 1848, 
printre cari se răsfață, pe nu știu câte 
coloane, turtind pe celelalte, figura ma- 
relui revoluționar: Daniel Rozenthal... 
Cu alte cuvinte, ar trebui să credem 
că e iarăş vreo rudă de-a dlui Iacob 
Rozenthal. 

O fi. Noi ştiam până acum, că miş- 
carea naţională dela 1848 a fost făcută 
de frații Golești, de Brătianu, de C. A. 
Rossetii, de N. Bălcescu, de Eliade- 
Rădulescu. Să-l mai vâri acum printre 
aceştia și pe răposatul Daniil Rosent- 


. hal, care o fi fost şi el pe undeva, e 


pur şi simplu o necuviinţă. 
Nimic mai mult. 


Moartea transfugului politic. — O 
ştire din Praga, aproape de necrezut. 
Tribunalul electoral, la cererea parti- 
dului socialist ceh, a anulat mandatele 
a patru deputați: dr. Bartosek, Draxel, 
dr.. Wrhenski şi dna landa Stych pen- 
trucă... au votat în Cameră împotriva 
rezoluţiei partidului. Raționamentul ar 
fi următorul. Alegătorii au dat votul 
lor, nu atât candidatului, cât progra- 
mului cu care s'a prezentat acesta. 
Deci, deputatul care şi-a abandonat 
programul, trebuie să renunţe şi la lo- 
cul său în Parlament. i 

Teoria are, desigur, multe puncte 
vulnerabile. Dar, dacă ea ar isbândi. 
— am asista la moartea transfugului 
politic. Pasările călătoarg ale vieţei 
noastre publice mar mai trece la „Ga- 
leria lichelelor“, ci ar fi trimise fru- 
muşel la plimbare. 

Tribunalul din Praga a aruncat să- 
mânţa unei idei interesante. 


„Castelul dela Ciucea,“ Termitele 


parazitare ale presei românești nu. se 
dau bătute cu una cu două. Honigmanii, 
pe care-i ținem de guler și ale: căror 
servicii de proxeneţi ai condeiului le- 
am refusat cu scârbă, îşi plasează zil- 
nic la tipar balele, singura armă cu 
care i-a înzestrat natura. Piperniciţi și 
neputincioşi, împinși de puturoase im- 
pulsuri atavice, aceşti antipatici ;spectri 
ai tuturor anticamerelor, pe unde trec 
lasă murdăria unei calomnii anonime. 
Acum în urmă practicându-și obiceiul 
vechiu, imaginaţia lor săracă şi imbe- 
cilă, se opreşte din nou în faţa „cas- 
telului dela Ciucea“, intrebându-l pe 
d. Goga cu aiere de veritabili sam- 
Sari: „cum de-a izbutit să şi-l pro- 
cure?“ Consecvenţi atitudinei ce ne-am 
impus răspundem şi de astădată cu 

un picior, subt a cărui presiune for- 
midabilă autorul infamiei, se va pră- 
văli, credem până la ghişeuriie „Bănci 
Agrare“ din Cluj, unde i se pot da 
toate lămuririle necesare. 


O desiluzie. — DI Iacob Rozentha! 
„a avut o adâncă „desiluzie“ în urma 
discursului de recepţie rostit de d. 
Octavian Goga la „Academia română“ 
și și-o mărturisește în Adevărul literar 
şi artistic. (Firma Schulder şi Berger 
are, fireşte, şi o sucursală literară.) 
Modest din fire, şi aplicat dintr'o tai- 
nică dispoziţie spre anonimatul pro- 
ductiv, d. Iacob Rozenthal iscălește 
gloduroasa notiță cu pseudonimul. Un 
cetitor. 

Evident, d. Iacob Rozenthal nu e 
mulțumit cu felul în care d. Octavian 
Goga a priceput şi a tălmăcit versu- 
rile lui Gheorghe Cuşbuc. In special, 
vărul dlui Leonard Paukerow nu se 
împacă de loc cu atot-puternicia 
satelor.. Da, da, pentru a înțelege cu 
temei opera lui Gheorghe Coșbuc, 
trebuie să fi copilărit cel pufin zece 
ani prin Polonia. 

In aceace priveşte talentul de scrii- 
tor al dlui Octavian Goga, mărturisim 
şi noi că e în afară de orice critică 
din partea excelentului om de litere 
lacob  Rozenthal, cunoscutul nostru 
stilist şi estetician român, 

Cărţi și reviste. Am primit la re- 
dacție următoarele cărţi și reviste: 
Marin Demetrescu: Pasteur. Viaţa și 
lucrările lui. Editura „Ramuri“, un vo- 
lum de 100 pagini 8%, Prețul 12 Lei. 

“AL. Macedonski: Albine de aur. 
Nuvele. Ed. „Viaţa românească S. A.“ 
Un volum de 100 pag. Preţul 12 Lei. 

N. Iorga: Omul care ni trebue. 
Piesă în 3 acte. Ed. „Ramuri“. Un vo- 
lum de 56 pagini, preţul 12 Lei. 

N. Iorga: Răsboiul nostru în note 
zilnice, vol. HL Ed. „Ramuri“. Un 
volum de 360 pagini, prețul 50 Lei. 

Revista Vremii Anul II, Nr. 10. A- 
pare la Bucureşti, Calea Victoriei 77, 
Sub direcția unui comitet. Preţul unui 
număr Lei 5—. 

Năzuinţa, Anul |. Nr. 2. Revistă li- 
terară-știinţifică. _ Apare la Craiova, 
inst. de arte grafice „Scrisul romà- 
nesc“ sub direcția d-nei Elena Farago. 
Preţul unui număr Lei 12:— 

Lamura, Anul IV. Nr. 8 revistă de 
cultură generală. Apare în București, 
Strada Kalindern 10 sub direcţia unui 
comitet în frunte cu d-l A. Brătescu- ^ 
Voineşti. Preţul unui număr Lei 8—. 


Literatura pentru copii. Literatura 
pentru copii a iuat un frumos avânt 
în ultimii ani. Câte-va reviste pentru 
copii și o mulțime de cărți de poveşti, 
poezii, glume, inundă piaţa şi spre 
lauda copiilor fie zis, se vând în mă- 
sură mai mare, ca cele destinate 
adulților. Literatura aceasta e o lite- 
ratură a bucuriei, de-aceea cartea 
Bucuria copiilor a pseudonimului Ali- 
Baba, apărută în editura „Ramuri“ 
are un titlu foarte nemerit. Un cunos- 
cător adânc al sufletului copiilor, îi 
poartă în lumea poveștilor, înduio- 
şându-i uneori, pentru-cå la urmă să-i 
înveselească. 

Volumul cuprinde 13 povestiri po- 
trivite, unele din lumea animalelor de 
casă, cei mai buni prieteni ai copiilor, 
altele din lumea plantelor și florilor, 
una despre  Baba-Holera, care nu 
poate să facă vre-un rău unui tânăr 
cioban, una despre Moş-Nae noro- 
cosul, cel ‚cu barbă albă ca omătul 
și cu inimă bună ca pâinea, iar restul 
despre copii buni, ori despre copiii 
răi cari au devenit buni. 

Copiii, cari citesc cartea asta nu 
pot să devină, decât buni, de-aceea o 
recomandăm cu toată căldura, mai 
ales, că e scrisă pe înțelesul și după 
mentalitatea copiilor, intro frumoasă 
limbă românească. 

